রাজনের উপর হামলার পরপরই সার্কিট হাউজে হামলা চালিয়ে রাজন অনুসারী যুবদলের সহ-সভাপতি রুস্তুম মল্লিককে মারধর করে জখম করা হয়। ঐ ঘটনায় রুস্তুম মল্লিক বাদি হয়ে গতকাল কোতোয়ালী মডেল থানায় মামলা দায়ের করেছেন। মামলায় জেলা  বিএনপির যুগ্ম আহবায়ক আবুল কালাম শাহীন ওরফে ছোট শাহীন, যুবদল নেতা আলাউদ্দিন ওরফে গুলগুল্লা আলাউদ্দিন, যুবদল ক্যাডার কামরুল ইসলাম রতন, মাহফুজ, ফিরোজ খান কালু, হেলাল ও বাবুকে আসামি করা হয়েছে।